पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के तेमथा करारी पंचायत के सिराजपुर गांव में गत 30 अप्रैल की रात को आयोजित तिलक शगुन कार्यक्रम में रात भर ऑर्केस्ट्रा के नाम पर बार बालाओं का डांस कराने की वजह से स्थानीय थाना में आयोजकों के ऊपर मुकदमा दर्ज कराया गया है। उक्त हाल मुकाम के चौकीदार राजेश पासवान के आवेदन पर परबत्ता थाना में दर्ज कराए गए प्राथमिकी में दूल्हा के पिता मनोरंजन चौधरी समेत तीन अन्य को नामजद करते हुए मुकदमा दर्ज कराया गया है। दर्ज कराई गई प्राथमिकी में कहा गया है कि 30 अप्रैल को सिराजपुर निवासी मनोरंजन चौधरी के पुत्र मानव कुमार के तिलक शगुन कार्यक्रम में पूरे गांव का भोज आयोजित किया गया तथा उक्त अवसर पर आर्केस्ट्रा का भी आयोजन किया गया। जिस कार्यक्रम में सैकड़ों लोगों ने भाग लिया। पूरे बिहार में नाइट कर्फ्यू लगे होने की वजह से इसे कानूनन अवैध मानते हुए प्राथमिकी दर्ज की गई है। इस ऑर्केस्ट्रा कार्यक्रम को देख रहे कुछ युवकों ने उक्त कार्यक्रम का फेसबुक के माध्यम से लाइव टेलीकास्ट कर दिया। उसी वीडियो फुटेज के आधार पर मुकदमा दर्ज कराए जाने की बात कही जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn